
MØTEREFERAT 

Brukerutvalget ved Nav Narvik
												

Møtedato: 	Tirsdag 10.06.26 kl 10.00- 13.00
Møtested:	Bjerkvik Hotell

Til stede: 	Medlemmer: Barbro Holmstad, Nils Ragnar Jenssen, Ruth Pedersen, Lene Edvardsen (stedfortreder for Marlene F. Frantzen) og Rudi Olsen 
Koordinator: Karen Nyborg

Frafall: 		Renèe Tennås		
												

Saksliste:	

BU – 7/26	Godkjenning av innkalling og saksliste

Vedtak:		Brukerutvalget godkjente innkalling og saksliste.
		Antall stemmer: 5

BU – 8/26	Godkjenning av referat fra Brukerutvalgets møte den 24.03.26

Vedtak:	Brukerutvalget godkjente referatet. 
		Antall stemmer: 5

BU – 9/26	Presentasjon av stedfortreder for medlem som er i permisjon 
Brukerutvalget presenterer seg for Lene, som vil være stedfortreder for Marlene mens Marlene er i permisjon.
Lene presenterer seg for Brukerutvalget og opplyser at hun kom til Narvik for en uke siden og skal være i Narvik v/ Scandic hotell de neste ti månedene.
Lene har arbeidet i bransjen i 40 år og har lang erfaring med å drive hotell. 

Leder i Brukerutvalget gir deretter en kort informasjon om hvordan Brukerutvalget er sammensatt og hva som er Brukerutvalgets mandat.

BU – 10/26	Informasjonssak: Innspill til høringsutkast «Vold i nære relasjoner» 
Gjennomgått
BU – 11/26	Informasjonssak: Møte med Narvikfjellet AS
		Gjennomgått 
Koordinator sender purring dersom ikke svar mottas. Mulighet for å undersøke med Narvik VM, eventuelt Visit Narvik også. Rudi kan videreformidle e- post adresse til Narvik VM.

BU – 12/26	Tema 2026
Oppsummering fra presentasjonen om temaet i forrige møte ved gjennomgang av referatet fra møtet 24.03.26.

Ofte vet ikke vedkommende selv hva h*n mestrer. Det er et vanskelig tema for leder å ta opp, da man ofte ikke vet om det faktisk dreier seg om psykisk uhelse.
Dialogmøte 1 er tidlig i forløpet og kan være med arbeidsgiver, lege og arbeidstaker, men blir ofte ikke gjennomført. Legene i Narvik har signalisert at de gjerne ønsker å være med på dialogmøte 1.

Det er en økning i psykisk uhelse etter koronatiden. Det er også en økning både fra ungdomsskole, videregående skole og videre til arbeidslivet.
Rudi informerer om sommerjobb- lønnstilskudd som Nav Narvik tilbyr i år. Dette tilbudet er viktig da det gir ungdom erfaring fra arbeidsliv. Ordinært skoleløp er nødvendigvis ikke for alle, og muligheten for å få faste arbeidsforhold påvirkes tidlig i skoleløpet.
Ulike bransjer sliter med rekruttering, for eksempel hotellbransjen. Dersom kravene for å komme inn i arbeidslivet er for store (for eksempel sertifikater, bekjentskap mm) faller mange bort og utenforskapet økes. For å hjelpe de som ikke lykkes med skole er det derfor viktig å skape tiltak og komme tidlig inn.

Innspill på om «Den vanskelige samtalen» kan være aktuell i forbindelse med temaet vårt for 2026. 
Hva er viktig, hva kan man gjøre, hvilke feller bør man unngå i en slik samtale? 
Se på muligheten for å invitere psykolog, lege eller andre profesjonelle til å informere Brukerutvalget i ca 30 minutter.
Det er fortsatt mye tabu rundt psykisk helse, og informasjon rundt dette er viktig for flere.

Selv om utfordringene i forhold til psykisk helse er økende er det ikke noe likhetstegn til at man ikke kan være i arbeid eller i aktivitet.
Psykisk uhelse er ikke en varig tilstand, men det er lite kunnskap rundt dette og det er bra hvis mennesker som opplever det kan stå frem. Ulike grader av psykisk uhelse, men følelser må samtidig normaliseres og det er ikke en psykisk lidelse selv om man føler seg trist.

Utfordring til Brukerutvalget:
Hvordan kan Nav sette fokus på temaet og påvirke til at Narviksamfunnet blir bedre stilt på dette området? Det gjelder både i forhold til forebygging, få mennesker tilbake i arbeid, de som er på arbeidsavklaringspenger mm. Det gjelder også kollegaer og andre man har rundt seg- hvordan bryr man seg, egentlig?
Før man som arbeidsgiver kan tilrettelegge må man få klarhet i hva situasjonen er.
Spørsmål på om Brukerutvalget skal kontakte media, invitere organisasjoner eller undersøke med Nav.

BU - 13/26	Forberede møte med Bjerkvik hotell
Gjennomgang av e- post som er sendt til Bjerkvik Hotell. 
Vi har på forhånd sendt e- post til Bjerkvik hotell med ønske om følgende informasjon:

· Om dere innledningsvis kan informere oss om hotellet og hvilket fokus/hvilke tanker dere hadde da hotellet ble renovert, samt erfaringer i ettertid
· Hvilken erfaring dere har med rekruttering av arbeidskraft
· Hvilken erfaring dere har med tilpasning/tilrettelegging for ansatte
· Hvordan dere ser på veksten i Bjerkvik, behovet for arbeidskraft samt hvilken type arbeidskraft som er nødvendig
· Tema for Brukerutvalget i 2026 er «Når psykisk helse påvirker arbeidsevnen, ut fra et leder-/arbeidsgiverperspektiv». Vi vil gjerne høre om dere har noen tanker eller utfordringer rundt dette temaet.

Unni Danielsen, hotelldirektør ved Bjerkvik hotell, deltok i møtet sammen med Brukerutvalget fra kl 12.00 og emnene vi hadde sendt inn på forhånd ble diskutert sammen med henne.

BU – 14/26	Eventuelt
Rudi informerer om tema for Medvindkonferansen 2026, som Nav Narvik arrangerer. 
Tema for 2026 er «Ka i f@*! e du redd førr?» og konferansen arrangeres som normalt i november måned.
Rudi informerer også om at Nav Narvik har søkt Statsforvalter om midler til et prosjekt som omhandler boligsosial bistand.
Leder Barbro var på landskonferanse første uken i juni`26 hvor tema var «Et inkluderende samfunn». 

Generelt:
Erfaring tilsier at det kan være vanskelig å rekruttere mennesker med kompetanse inn i hotellbransjen.
Dersom det er behov for tilrettelegging i hotellbransjen så er det viktig at man er bevisst på at man har må som skal nås.
Rudi informerer om at Nav ved rekruttering av nye medarbeidere kan tilby:
-Lønnstilskudd (til den som skal få jobb)
-Mentortilskudd (til den ansatte som gir opplæring)
-Inkluderingstilskudd (for eksempel til kursing, klær, utstyr mm som er nødvendig for å utføre arbeidet)



Neste møte:
-Undersøke med kompetansepersonell som kan gi oss innfallsvinkler på temaet
-Ta kontakt med Narvik VM. Både Lene og Rudi har kontakter innenfor Narvik VM.
-Rudi informerer om Medvindkonferansen i neste møte



Kontaktinformasjon medlemmer i Brukerutvalget ved NAV Narvik

Nils Ragnar Jensen	: 90 03 68 14 – nrj@narvikguten.no
Marlene F. Frantzen	: 95 25 84 79 – marlene.frantzen@scandichotels.com
Ruth Pedersen		: 91 30 31 55 – ruthpede53@gmail.com
Barbro Holmstad		: 99 56 32 58 – batholms@online.no
Renée Tennås		: 90 58 01 26 – renee.tennas@lhl.no 
Lene Edvardsen		: 41 23 51 20 -  lene.edvardsen@scandichotels.com
Rudi Olsen 		: 92 63 68 39 – rudi.andre.olsen@nav.no
Karen Nyborg		: 41 26 72 17 – karen.nyborg@nav.no 

